proxectonos/corpus_dominio_legal_administrativo_tmp huggingface dataset:
RESOLUCIÓN do 6 de xullo de 2018 pola que se dá publicidade ao esgotamento de crédito da Orde do 25 de abril de 2018 (Diario Oficial de Galicia número 86, do 4 de maio), pola que se establecen as bases reguladoras e se convocan subvencións, en réxime de concorrencia non competitiva, destinadas á creación ou mellora de infraestruturas e equipamentos nos concellos de Galicia para o ano 2018 (código de procedemento MT300A).
Consellería de Medio Ambiente e Ordenación do Territorio — III. Outras disposicións — 13/07/2018

Feitos.
Primeiro. A Orde do 25 de abril de 2018, da Consellería de Medio Ambiente e Ordenación do Territorio, publicada no Diario Oficial de Galicia (en diante, DOG) núm. 86, do 4 de maio, establece as bases reguladoras e convoca as subvencións, en réxime de concorrencia non competitiva, destinadas á creación ou mellora de infraestruturas e equipamentos nos concellos de Galicia, para o ano 2018.
Segundo. No seu artigo 7.1 indícase que sendo unha convocatoria de subvencións en concorrencia non competitiva, as subvencións resolveranse por orde de rexistro de entrada das solicitudes presentadas.
No artigo 7.2 da orde establécese que as resolucións de concesión poderán ditarse sucesivamente, de forma individual para cada unha das solicitudes presentadas, a medida que se vaia verificando que toda a documentación que exixe o artigo 6.6 da presente orde, é correcta e está completa, ata o esgotamento do crédito consignado na correspondente partida orzamentaria.
Terceiro. Unha vez revisadas e ordenadas todas as solicitudes presentadas coa documentación completa, a última solicitude que se puido conceder antes do esgotamento do crédito tivo entrada no Rexistro Electrónico da Xunta de Galicia na data do 5 de maio de 2018, ás 00.12.18 horas, con número de rexistro 579437/RX1213990.
Consideracións xurídicas.
O artigo 4.5 da Orde do 25 de abril de 2018 establece que unha vez esgotada a contía máxima fixada no número 1 do mesmo artigo, así como, de ser o caso, os aumentos de crédito efectuados, publicarase o esgotamento da contía máxima fixada e acordarase a non admisión das posteriores solicitudes; a dita publicación efectuarase no Diario Oficial de Galicia e na páxina web da Consellería de Medio Ambiente e Ordenación do Territorio.
En virtude do exposto anteriormente, e de acordo co establecido no artigo 31.4 da Lei 9/2007, do 13 de xuño, de subvencións de Galicia,
Dar a coñecer o esgotamento de crédito con data do 5 de maio de 2018, ás 00.12.18 horas, autorizado no artigo 4.1 da Orde do 25 de abril de 2018 (DOG núm. 86, do 4 de maio) para sufragar as subvencións, en réxime de concorrencia non competitiva, destinadas á creación ou mellora de infraestruturas e equipamentos nos concellos de Galicia para o ano 2018.
Santiago de Compostela, 6 de xullo de 2018
ORDE do 4 de xullo de 2018 pola que se fai pública a ampliación do importe existente para a concesión das axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP), convocadas pola Orde do 18 de decembro de 2017.
Consellería do Mar — III. Outras disposicións — 16/07/2018

A Orde do 18 de decembro de 2017 pola que se establecen as bases e se regula o procedemento, tramitado como expediente anticipado de gasto, para a concesión, en réxime de concorrencia competitiva, de axudas para investimentos en pemes de transformación dos produtos pesqueiros e de acuicultura, cofinanciadas co Fondo Europeo Marítimo e de Pesca (FEMP), e se convocan para o ano 2018 (DOG núm. 27, do 7 de febreiro), establece no seu artigo 4 o importe da contía máxima das axudas que, ao abeiro desta, poderán ser concedidas aos seus solicitantes.
Unha vez revisados os expedientes presentados ao abeiro da devandita orde, comprobouse que o importe total solicitado destas axudas superaba a existencia de crédito, o que faría imposible atender a demanda da totalidade das solicitudes presentadas.
Non obstante e como consecuencia de que con posterioridade á publicación da orde foi aprobada unha incorporación de crédito, o importe inicialmente dotado pode ser incrementado, o que permitiría achegar as axudas a un maior número de beneficiarios.
Tendo en conta o indicado no artigo 4 da Orde do 18 de decembro de 2017, o importe fixado na convocatoria, así como as aplicacións a que se impute, poderase ampliar no caso de que exista crédito dispoñible derivado dunha xeración, ampliación ou incorporación de crédito, de remanentes doutras convocatorias ou en calquera dos casos e coas condicións establecidas no número 2 do artigo 30 do Regulamento da Lei de subvencións de Galicia (Decreto 11/2009, do 8 de xaneiro), sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Por todo o exposto e no uso das facultades que me foron conferidas,
Artigo único
Primeiro. Amplíase o importe da contía máxima das axudas que se van conceder ao abeiro da Orde do 18 de decembro de 2017 (DOG núm. 27, do 7 de febreiro) para o exercicio orzamentario 2018, na cantidade de 6.605.428,15 euros, con cargo á aplicación 14.02.723A.771.1 dos orzamentos xerais da Comunidade Autónoma de Galicia para o ano 2018.
Segundo. A presente modificación non afecta ao prazo establecido na referida orde para a presentación de solicitudes.
Disposición derradeira única
A presente orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 4 de xullo de 2018
EXTRACTO da Resolución do 10 de xullo de 2018 pola que se establecen as normas que rexerán a concesión das axudas destinadas a sufragar os danos sufridos en establecementos comerciais, industriais, turísticos e mercantís, derivados da explosión de material pirotécnico producida en Tui o 23 de maio de 2018, segundo o Decreto 55/2018, do 31 de maio, de medidas urxentes de axuda para a reparación de danos causados pola explosión de material pirotécnico producida en Tui o 23 de maio de 2018.
Instituto Galego de Promoción Económica — III. Outras disposicións — 12/07/2018

BDNS (Identif.): 407786.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro.
Persoas beneficiarias
As persoas físicas ou xurídicas, titulares dos establecementos comerciais, mercantís, industriais e turísticos en que se producisen danos derivados directamente da explosión.
Segundo.
Obxecto
As axudas outorgaranse de forma directa e teñen por obxecto sufragar os danos sufridos en establecementos comerciais, industriais, turísticos e mercantís, derivados da explosión de material pirotécnico producida en Tui, o 23 de maio de 2018.
Terceiro.
Normas polas que se rexen as axudas
Resolución do 10 de xullo de 2018 pola que se establecen as normas que rexerán a concesión das axudas destinadas a sufragar os danos sufridos en establecementos comerciais, industriais, turísticos e mercantís, derivados da explosión de material pirotécnico producida en Tui o 23 de maio de 2018, segundo o Decreto 55/2018, do 31 de maio, de medidas urxentes de axuda para a reparación de danos causados pola explosión de material pirotécnico producida en Tui o 23 de maio de 2018.
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 09.A1-741A-7706 e por un importe de 600.000,00 € con cargo ao ano 2018.
Quinto.
Prazo de presentación de solicitudes
O prazo de presentación de solicitudes será de 15 días hábiles contados desde o día seguinte ao da publicación da resolución de convocatoria no
Diario Oficial de Galicia
.
Santiago de Compostela, 10 de xullo de 2018
EXTRACTO da Orde do 10 de xullo de 2018 pola que se establecen as bases reguladoras e a convocatoria de axudas destinadas a sufragar os danos nas explotacións agrícolas e gandeiras, derivados da explosión de material pirotécnico producida en Tui o 23 de maio de 2018.
Consellería do Medio Rural — III. Outras disposicións — 12/07/2018

BDNS (Identif.): 407905.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Poderán acollerse a estas axudas as persoas titulares de explotacións agrícolas e gandeiras, con exclusión dos organismos públicos.
Terceiro.
Bases reguladoras
Orde do 10 de xullo de 2018 pola que se establecen as bases reguladoras e a convocatoria de axudas destinadas a sufragar os danos nas explotacións agrícolas e gandeiras, derivados da explosión de material pirotécnico producida en Tui o 23 de maio de 2018.
Cuarto.
Importe
Para a concesión das subvencións convocadas destinarase un crédito de corenta e sete mil trescentos euros (47.300).
Quinto.
Prazo de presentación de solicitudes
O prazo para a presentación de solicitudes é de quince días hábiles contados desde o día seguinte ao da súa publicación no
Diario Oficial de Galicia
.
Santiago de Compostela, 10 de xullo de 2018
ORDE do 25 de xuño de 2018 pola que se resolve a convocatoria de axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras.
Consellería de Cultura, Educación e Ordenación Universitaria — III. Outras disposicións — 12/07/2018

A Consellería de Cultura, Educación e Ordenación Universitaria, mediante a Orde do 18 de decembro de 2017 (DOG do 18 de xaneiro de 2018), estableceu as bases reguladoras e convocou axudas a centros privados concertados para a contratación de auxiliares de conversa coa finalidade de mellorar a competencia lingüística do alumnado en linguas estranxeiras, cun período de inicio e finalización do contrato comprendido entre o 1 de setembro de 2017 e o 30 de xuño de 2018.
Unha vez rematado o procedemento previo á concesión das axudas establecido na convocatoria, cómpre facer pública a relación definitiva de centros beneficiarios destas axudas e dos non beneficiarios, de acordo co establecido no artigo 12 da dita orde,
Primeiro. Publicar a listaxe dos centros beneficiarios das axudas coa cantidade asignada a cada centro e os centros que non acadan a axuda. Figuran todos eles no anexo.
Segundo. Contra esta orde, os interesados poderán interpoñer recurso potestativo de reposición ante esta consellería, no prazo dun mes contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou, directamente, recurso contencioso-administrativo no prazo de dous meses, ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 25 de xuño de 2018
CORRECCIÓN DE ERROS. Orde do 6 de xuño de 2018 pola que se establecen as bases reguladoras das axudas destinadas á prestación de servizos de asesoramento a persoas físicas ou xurídicas titulares de explotacións agrícolas ou gandeiras, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2018.
Consellería do Medio Rural — III. Outras disposicións — 12/07/2018

Advertido erro no
Diario Oficial de Galicia
número 115, do 18 de xuño de 2018, cómpre efectuar a seguinte corrección:
Na páxina 29487, no artigo 25, punto 8, parágrafo segundo, onde di: « ..., sendo obrigatorio constituir unha garantía que deberá cubrir o 11 %...», debe dicir: «..., sendo obrigatorio constituír unha garantía que deberá cubrir o 110 %...».
EXTRACTO da Orde do 11 de xullo de 2018 pola que se establecen as bases reguladoras e a convocatoria de axudas destinadas a persoas en situación de orfandade como consecuencia da explosión de material pirotécnico producida en Tui o 23 de maio de 2018.
Consellería de Facenda — III. Outras disposicións — 12/07/2018

BDNS (Identif.): 407984.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Persoas beneficiarias
As persoas en situación de orfandade como consecuencia da explosión de material pirotécnico producida en Tui o 23 de maio de 2018.
Segundo. Obxecto
As axudas outorgaranse de forma directa e teñen por obxecto atender as necesidades das persoas que se encontren en situación de orfandade como consecuencia dos falecementos que teñan a súa causa na explosión de material pirotécnico producida en Tui o 23 de maio de 2018.
Terceiro. Normas polas que se rexen as axudas
Orde do 11 de xullo de 2018 pola que se establecen as bases reguladoras e a convocatoria de axudas destinadas a persoas en situación de orfandade como consecuencia da explosión de material pirotécnico producida en Tui o 23 de maio de 2018, segundo o Decreto 55/2018, do 31 de maio, de medidas urxentes de axuda para a reparación de danos causados pola explosión de material pirotécnico producida en Tui o 23 de maio de 2018.
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 23.01.621A.480.1 e por un importe de 60.000,00 € con cargo ao ano 2018.
Quinto. Prazo de presentación de solicitudes
O prazo de presentación de solicitudes será de quince (15) días hábiles contados desde o día seguinte ao da publicación da resolución de convocatoria no Diario Oficial de Galicia.
Santiago de Compostela, 11 de xullo de 2018
RESOLUCIÓN do 27 de xuño de 2018 pola que se publica a modificación do plan de estudos de máster universitario en Dirección Integrada de Proxectos (máster conxunto das universidades da Coruña e Vigo).
Universidade da Coruña — III. Outras disposicións — 11/07/2018

O plan de estudos da titulación de Máster universitario en Dirección Integrada de Proxectos pola Universidade da Coruña e a Universidade de Vigo foi publicada por Resolución do 28 de decembro de 2011 no Boletín Oficial del Estado (BOE) do 18 de xaneiro de 2012, unha vez establecido o carácter oficial do título por Acordo do Consello de Ministros do 28 outubro de 2011 (publicado no BOE do 25 de novembro por Resolución da Secretaría Xeral de Universidades do 7 de novembro de 2011).
A Universidade da Coruña presentou unha solicitude de modificación do plan de estudos do dito máster que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de Máster universitario en Dirección Integrada de Proxectos pola Universidade da Coruña e a Universidade de Vigo coas modificacións aprobadas, que se estrutura segundo consta no anexo e con efectos desde o curso académico 2017/18.
A Coruña, 27 de xuño de 2018
Plan de estudos que se inicia no curso 2017/18 por modificación do anterior.
Código RUCT: 4310625.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Especialidades do título:
– Lecer e Deporte.
– Sistemas de Información.
– Edificación e Desenvolvemento Territorial.
4. Contido do plan de estudos.
A unidade temporal de todas as materias é anual.
5. Condicións de terminación.
O alumnado deberá elixir unha especialidade e superar 60 créditos ECTS, distribuídos como se indica no punto 2, para obter o título de Máster universitario en Dirección Integrada de Proxectos.
EXTRACTO da Resolución do 29 de xuño de 2018, da Secretaría Xeral para o Deporte, pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A).
Vicepresidencia e Consellería de Presidencia, Administracións Públicas e Xustiza — III. Outras disposicións — 11/07/2018

BDNS (Identif.): 406808.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser entidades beneficiarias das axudas concedidas ao abeiro destas bases reguladoras os clubs deportivos galegos, as sociedades anónimas deportivas e as federacións deportivas galegas.
Segundo.
Obxecto
Esta resolución ten por obxecto aprobar as bases reguladoras polas cales se rexerá a convocatoria de subvencións da Secretaría Xeral para o Deporte, en réxime de concorrencia competitiva, para a adquisición de equipamentos deportivos que se recollen no anexo II, Relación de equipamento (código de procedemento PR949A).
Terceiro.
Bases reguladoras
Resolución do 29 de xuño de 2018 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2018 (código de procedemento PR949A).
Cuarto.
Importe
Para o exercicio económico de 2018, o crédito orzamentario para financiar estas axudas é de 275.000,00 euros, con cargo á aplicación orzamentaria 04.40.441A.780.1, Convocatoria para equipamento deportivo ás entidades deportivas, dos orzamentos xerais da Comunidade Autónoma de Galicia para o ano 2018.
Quinto.
Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 29 de xuño de 2018
DECRETO 71/2018, do 12 de xullo, polo que se declara loito oficial en Galicia con motivo do falecemento do expresidente do Goberno galego don Gerardo Fernández Albor.
Vicepresidencia e Consellería de Presidencia, Administracións Públicas e Xustiza — I. Disposicións xerais — 12/07/2018

Para manifestar o seu sentimento e o do pobo galego por causa do falecemento do expresidente don Gerardo Fernández Albor, o Goberno galego ten a vontade de facer pública a dor dos seus membros e a de todos os cidadáns.
Polo tanto, por proposta do vicepresidente e conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día doce de xullo de dous mil dezaoito,
Artigo único
1. Declárase loito oficial en Galicia desde as 00.00 horas do día 12 de xullo ata as 24.00 horas do día 14 de xullo de 2018.
2. Durante os devanditos días ondearán a media hasta as bandeiras oficiais en todos os centros e edificios públicos dependentes da Xunta de Galicia.
Disposición derradeira
Este decreto entrará en vigor o mesmo día da súa publicación no
Diario Oficial de Galicia
.
Santiago de Compostela, doce de xullo de dous mil dezaoito
RESOLUCIÓN do 26 de xuño de 2018, da Dirección Xeral de Emerxencias e Interior, pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 11/07/2018

A Lei 4/2007, do 20 de abril, de coordinación de policías locais, establece no seu artigo 74 que o persoal dos corpos de policía local de Galicia pode ser distinguido ou recompensado de acordo co que se determine regulamentariamente.
Deste xeito o Decreto 243/2008, do 16 de outubro, de desenvolvemento de devandita lei, determina no seu artigo 89 as modalidades de distincións; na alínea c) figura o distintivo de permanencia, a que se refire tamén o número 3 do artigo 90, cando expresa que este distintivo se entregará aos policías locais, calquera que sexa a súa categoría, cando se cumpran os requisitos de permanencia e de traxectoria profesional exixidos para a súa concesión.
O mesmo Decreto 243/2008, no seu artigo 93.1, establece que o distintivo de permanencia se entregará anualmente, mediante resolución da persoa titular da unidade directiva competente en materia de coordinación de policías locais, aos policías locais cando cumpran 25 anos de servizos efectivos no corpo, calquera que sexa a súa categoría, sempre que non consten antecedentes desfavorables no seu expediente persoal ou pendentes de cancelar, cuestións que se deberán acreditarse polos concellos que corresponda.
De acordo co previsto no artigo 93.1 antes citado, do Decreto 243/2008, do 16 de outubro, que desenvolve a Lei 4/2007, do 20 de abril, de coordinación de policías locais,
Primeiro. Publicar como anexo a listaxe de persoas ás cales se lles entregará o distintivo de permanencia, por ter cumpridos, en 31 de decembro do 2017, 25 anos de servizo nos corpos de policía local, segundo as certificacións dos respectivos concellos de pertenza, tanto respecto do tempo de servizos como do resto de requisitos.
Segundo. Comunicar esta listaxe do anexo aos respectivos concellos e publicala tamén para os efectos da súa consulta na páxina web da Consellería de Presidencia, Administracións Públicas e Xustiza.
Terceiro. As persoas que non figurasen na listaxe do anexo e cumpran cos requisitos para esta distinción deberán solicitar a súa inclusión a través dos respectivos concellos, que remitirán as preceptivas certificacións de cumprimento dos requisitos a esta unidade directiva para a resolución correspondente, no prazo de 10 días.
Santiago de Compostela, 26 de xuño de 2018
Listaxe do persoal dos corpos de policía local dos concellos de Galicia, ao cal se lle outorga o Distintivo de permanencia.
(Listaxe alfabética, clasificada por provincias e concellos).
ORDE do 12 de setembro de 2018 pola que se modifica a composición do Consello Social da Universidade de Vigo.
Consellería de Cultura, Educación e Ordenación Universitaria — III. Outras disposicións — 04/10/2018

Mediante a Orde do 10 de novembro de 2016 (DOG do 13 de decembro), fíxose pública a composición do Consello Social da Universidade de Vigo.
A Lei 6/2013, do 13 de xuño, do Sistema universitario de Galicia, establece que o consello social estará integrado por un máximo de trinta e unha persoas membros.
O artigo 77.2 da citada Lei 6/2013 establece que son membros natos do consello social o/a reitor/a da universidade, o/a secretario/a xeral e o/a xerente da universidade. Así mesmo, serán membros un profesor ou unha profesora, un ou unha estudante e un ou unha representante do persoal da administración de servizos, elixidos/as polo consello de goberno das universidades. A duración do mandato dos membros do consello social sinalados neste punto será establecida polos estatutos da universidade.
A condición de persoa membro do consello social adquírese unha vez cumpridos os requisitos de designación, nomeamento e publicación no Diario Oficial de Galicia, e produce efectos a partir desa data.
Con data do 7 de setembro de 2018, o presidente do Consello Social da Universidade de Vigo, remite á Consellería de Cultura, Educación e Ordenación Universitaria, un escrito no que comunica que o Consello de Goberno da Universidade de Vigo, reunido o pasado 20 de xullo de 2018, designou os seguintes representantes do Consello de Goberno no Consello Social da Universidade de Vigo; persoal docente e investigador: José María Martín Moreno, en substitución de José Manuel García Vázquez; persoal de administración e servizos: Xoán Manuel Cebro Rodríguez, en substitución de Carlos Mollinedo Lois; estudante: Óscar Moldes Pita, en substitución de Ernesto Vázquez-Rey Farto. Xúntase declaración xurada de compatibilidade de cada un dos novos membros.
O artigo 77.4 da Lei 6/2013, do 13 de xuño, establece que os acordos de designación de membros do consello social seranlle comunicados á persoa titular da consellería competente en materia de universidades, quen procederá ao seu nomeamento mediante orde da súa consellería.
Por todo iso,
Artigo 1
Nomear a José María Martín Moreno membro do Consello Social da Universidade de Vigo en representación do persoal docente e investigador, en substitución de José Manuel García Vázquez.
Artigo 2
Nomear a Xoán Manuel Cebro Rodríguez membro do Consello Social da Universidade de Vigo en representación do persoal de administración e servizos (PAS), en substitución de Carlos Mollinedo Lois.
Artigo 3
Nomear a Óscar Moldes Pita membro do Consello Social da Universidade de Vigo en representación dos estudantes, en substitución de Ernesto Vázquez-Rey Farto.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 12 de setembro de 2018
RESOLUCIÓN do 9 de xullo de 2018 pola que se fai público o acordo de delegación de competencias do presidente na dirección desta entidade.
Portos de Galicia — III. Outras disposicións — 18/07/2018

O 22 de xuño de 2018 a Presidencia da EPE Portos de Galicia acordou delegar parcialmente na dirección da entidade pública empresarial a competencia prevista no artigo 12.3.j) da Lei 6/2017, do 12 de decembro, de Portos de Galicia.
En virtude do acordo citado delégase na dirección por motivos de axilidade de xestión de expedientes, a competencia para outorgar todas as autorizacións relativas ao uso temporal de prazas de atracada en instalacións náutico-deportivas dependentes de Portos de Galicia.
Esta delegación parcial de competencia axústase ao previsto no artigo 12.3.i) da Lei 6/2017, que atribúe á Presidencia a competencia de conferir as delegacións de competencias que xulgue oportunas, e observa as limitacións previstas no artigo 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 9 da Lei 40/2015, de réxime xurídico do sector público.
Santiago de Compostela, 9 de xullo de 2018
CORRECCIÓN DE ERROS. Resolución do 21 de xuño de 2018 pola que se dá publicidade ás axudas concedidas ao abeiro da Orde do 22 de novembro de 2017 (Diario Oficial de Galicia número 241, do 21 de decembro), pola que se establecen as bases reguladoras para a concesión, en réxime de concorrencia competitiva, das axudas para o libro galego, no que se refire á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, así como para a súa edición.
Consellería de Cultura, Educación e Ordenación Universitaria — III. Outras disposicións — 18/07/2018

Advertido erro no anexo da referida resolución, xa que non se publicaron as cantidades obtidas para cada proxecto, na versión galega e castelán, publicada no Diario Oficial de Galicia núm. 131, do 10 de xullo de 2018, faise a corrección incluíndo as cantidades subvencionadas no anexo.
EXTRACTO da Resolución do 9 de xullo de 2018 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2018/19, e a convocatoria da declaración de participación para o curso escolar 2019/20.
Fondo Galego de Garantía Agraria — III. Outras disposicións — 18/07/2018

BDNS (Identif.): 407949.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias e destinatarias
Poderán solicitar a axuda as persoas físicas ou xurídicas que exerzan a actividade de produción e/ou comercialización dos produtos subvencionables sinalados no anexo I da resolución, cuxas empresas ou establecementos estean dados de alta no correspondente rexistro sanitario oficial (Rexistro Xeral Sanitario de Empresas Alimentarias e Alimentos-RXSEAA, ou Rexistro Galego Sanitario de Empresas e Establecementos-Regasa) e que reúnan os requisitos establecidos na resolución.
Será destinatario final da axuda o alumnado que asista regularmente aos centros ou establecementos escolares, administrados ou recoñecidos polas autoridades competentes da Comunidade Autónoma de Galicia, que pertenza aos seguintes niveis de ensino:
a) Educación infantil.
b) Educación primaria.
c) Educación secundaria obrigatoria.
Segundo.
Obxecto
Esta resolución ten por obxecto establecer as bases reguladoras para a tramitación e concesión das axudas para a subministración de froitas frescas, castañas e leite líquido de consumo ao alumnado de centros escolares, a convocatoria das axudas para o curso escolar 2018/19 e a apertura do prazo de presentación das declaracións de participación para o curso 2019/20.
Terceiro.
Bases reguladoras e convocatoria
Resolución do 9 de xullo de 2018 pola que se regula o procedemento para a concesión das axudas para a subministración de froitas frescas, castañas e leite líquido de consumo ao alumnado de centros escolares e se convocan para o curso escolar 2018/19, e a convocatoria da declaración de participación para o curso escolar 2019/20.
Cuarto.
Importe
O importe aplicable en euros/kg para a subministración e distribución dos produtos, incluídos os custos de loxística e repartición, é o establecido no anexo I da resolución.
Quinto.
Prazo de presentación de solicitudes de axuda
O prazo de presentación será ata o 20 de setembro de 2018 incluído.
Santiago de Compostela, 9 de xullo de 2018
EXTRACTO da Resolución do 19 de setembro de 2018, da Secretaría Xeral de Emprego, pola que se publica o crédito para o exercicio 2018 das axudas recollidas na Orde do 22 de maio de 2018 pola que se ditan, con carácter permanente, normas de procedemento para a xestión das axudas previstas no Real decreto 3/2014, do 10 de xaneiro, polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas.
Consellería de Economía, Emprego e Industria — III. Outras disposicións — 03/10/2018

BDNS (Identif.): 416610.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Dáse publicidade, para o exercicio de 2018, do crédito das axudas establecidas na Orde do 22 de maio de 2018 (DOG núm. 108, do 7 de xuño), pola que se ditan, con carácter permanente, as normas de procedemento para a xestión das axudas previstas no Real decreto 3/2014, do 10 de xaneiro (BOE do 29 de xaneiro), polo que se establecen as normas especiais para a concesión de axudas previas á xubilación ordinaria no sistema da Seguridade Social a persoas traballadoras afectadas por procesos de reestruturación de empresas, por importe de 245.392,30 €, con cargo á aplicación orzamentaria 09.40.324A.470.0, código de proxecto 2015/00508.
Santiago de Compostela, 19 de setembro de 2018
RESOLUCIÓN do 20 de setembro de 2018, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 19 de xaneiro de 2018 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2018 (Diario Oficial de Galicia número 28, do 8 de febreiro).
Consellería de Economía, Emprego e Industria — III. Outras disposicións — 03/10/2018

O artigo 9.10 da orde reguladora dispón que as resolucións de concesión serán obxecto de publicación segundo o establecido no artigo 17 da Lei 1/2016, do 18 de xaneiro, de transparencia e bo goberno, Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, e no artigo 15 da Lei 9/2007, do 13 de xuño, de subvencións de Galicia.
En consecuencia,
Ordenar a publicación no Diario Oficial de Galicia das subvencións concedidas ao abeiro da Orde do 19 de xaneiro de 2018 pola que se establecen as bases reguladoras e a convocatoria pública para a concesión de subvencións para a contratación de persoal técnico para a realización de actividades de orientación laboral no exercicio 2018 (DOG núm. 28, do 8 de febreiro), con cargo ás aplicacións orzamentarias 09.41.322A.460.4 e 09.41.322A.481.1, código de proxecto 2015 00524, correspondente a fondos finalistas recibidos do Servicio Público de Empleo Estatal.
Santiago de Compostela, 20 de setembro de 2018
RESOLUCIÓN do 20 de setembro de 2018 pola que se anuncia a convocatoria de axudas de acción social para o persoal da institución correspondentes ao exercicio 2018.
Consello de Contas de Galicia — III. Outras disposicións — 01/10/2018

A Comisión de Goberno do Consello de Contas de Galicia na súa reunión do 4 de setembro aprobou as bases reguladoras para a concesión das axudas ao seu persoal encadradas dentro dos fondos de acción social para o exercicio 2018: axudas para a atención a discapacitados. As ditas bases están expostas no taboleiro de anuncios da Institución, e queda aberto o prazo de presentación de solicitudes a partir do día seguinte ao da publicación deste anuncio no DOG, durante quince días hábiles.
Santiago de Compostela, 20 de setembro de 2018
RESOLUCIÓN do 20 de setembro de 2018 pola que se dá publicidade aos convenios de colaboración subscritos no segundo cuadrimestre de 2018.
Axencia Instituto Enerxético de Galicia — III. Outras disposicións — 01/10/2018

Para os efectos previstos no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), acórdase darlles publicidade aos convenios de colaboración subscritos pola Axencia Instituto Enerxético de Galicia (Inega) no segundo cuadrimestre do ano 2018 e que se relacionan no anexo a esta resolución.
Santiago de Compostela, 20 de setembro de 2018
DECRETO 105/2018, do 18 de setembro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 01/10/2018

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada pola Confederación de Empresarios de Galicia o 31 de agosto de 2018,
Artigo único
Nomear membro titular do Consello Económico e Social de Galicia a Francisco Couso Cantos, en representación da Confederación de Empresarios de Galicia.
Santiago de Compostela, dezaoito de setembro de dous mil dezaoito
DECRETO 104/2018, do 18 de setembro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 01/10/2018

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada pola Confederación de Empresarios de Galicia o 31 de agosto de 2018,
Artigo único
Que cese, como membro titular do Consello Económico e Social de Galicia, Francisco Hipólito Rodríguez, en representación da Confederación de Empresarios de Galicia.
Santiago de Compostela, dezaoito de setembro de dous mil dezaoito
RESOLUCIÓN do 21 de setembro de 2018 pola que se publican os convenios de colaboración subscritos no segundo cuadrimestre de 2018.
Axencia Galega de Desenvolvemento Rural — III. Outras disposicións — 01/10/2018

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no segundo cuadrimestre de 2018, que figuran no anexo.
Santiago de Compostela, 21 de setembro de 2018
RESOLUCIÓN do 20 de setembro de 2018 pola que se publica o resultado da edición 2018 dos Premios Camiño de Santiago nas súas distintas modalidades.
Axencia Turismo de Galicia — III. Outras disposicións — 01/10/2018

Mediante Resolución do 2 de xaneiro de 2018 establecéronse as bases reguladoras para a concesión, en réxime de concorrencia competitiva dos Premios Camiño de Santiago e procedeuse a convocatoria para o ano 2018 (DOG núm. 22, do 31 de xaneiro).
Para financiar esta convocatoria existía un crédito de 75.000 € que se imputou á conta orzamentaria identificada co número 10 2017 042 3000 069 e nas aplicacións orzamentarias 2018.04.A2.761A.444.0, 2018.04.A2.761A.460.0, 2018.04.A2.761A.470.0 e 2018.04.A2.761A.480.0.
O artigo 15 da Lei 9/2007, do 13 de xuño, de subvencións de Galicia, dispón que o órgano concedente publicará no
Diario Oficial de Galicia
as subvencións concedidas.
De acordo co anterior,
Publicar no
Diario Oficial de Galicia
e na páxina web da Axencia Turismo de Galicia (http://turismo.xunta.es//) os resultados da edición 2018 dos Premios Camiño de Santiago.
Santiago de Compostela, 20 de setembro de 2018
RESOLUCIÓN do 24 de setembro de 2018, da Dirección Xeral da Función Pública, pola que se anuncia a exposición das listaxes provisionais de axudas aprobadas e denegadas dos criterios de repartición do fondo de acción social do exercicio económico 2017 relativos á axuda para a atención de persoas con discapacidade para o persoal da Administración da Xunta de Galicia.
Consellería de Facenda — III. Outras disposicións — 01/10/2018

De conformidade co establecido na norma 7.2 dos criterios de repartición do fondo de acción social para o exercicio económico do ano 2017, relativos á axuda para a atención de persoas con discapacidade, aprobados polo Consello da Xunta de Galicia do 5 de abril de 2018 e publicados por Resolución da Dirección Xeral da Función Pública do 6 de abril de 2018 (DOG número 72, do 13 de abril) o anuncio de exposición das listaxes provisionais de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, de protección de datos de carácter persoal, cuxa publicación pode lesionar o dereito constitucional á intimidade dos/das solicitantes ou dos/das causantes das axudas, cómpre realizar a publicación coas limitacións e reservas establecidas no artigo 46 da Lei 39/2015, do 1 de outubro, do procedemento administrativo común das administracións públicas.
Dando cumprimento ao prescrito, esta dirección xeral
Primeiro. Facer públicas as listaxes provisionais das axudas aprobadas e denegadas dos criterios de repartición do fondo de acción social do exercicio económico 2017 relativos á axuda para a atención de persoas con discapacidade na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto os solicitantes deberán introducir nos espazos habilitados para o efecto o NIF e mais o código de impresión da súa solicitude.
Segundo. Contra a resolución provisional dos expedientes os/as interesados/as poderán presentar reclamación e, de ser o caso, emendar os defectos causantes da exclusión provisional, no prazo de dez díaz hábiles que se contarán desde o día seguinte ao da publicación desta resolución no
Diario Oficial de Galicia
, en calquera dos rexistros públicos, oficinas de Correos e demais lugares establecidos no artigo 16.4 da devandita Lei 39/2015, do 1 de outubro, do procedemento administrativo común das administracións públicas.
As reclamacións e achegas de documentos deberán dirixirse ao director xeral da Función Pública da Consellería de Facenda, no Edificio Administrativo San Caetano, número 1, piso 2º, 15770 Santiago de Compostela.
Santiago de Compostela, 24 de setembro de 2018
CORRECCIÓN DE ERROS. Resolución do 19 de setembro de 2018, da Secretaría Xeral da Emigración, pola que se resolve a concesión de tres bolsas de excelencia para a mocidade do exterior, co fin de cursar estudos de máster que se inicien no ano 2018 nunha universidade galega, da lista de persoas suplentes.
Vicepresidencia e Consellería de Presidencia, Administracións Públicas e Xustiza — III. Outras disposicións — 02/10/2018

Advertidos erros na citada resolución, publicada no
Diario Oficial de Galicia
número 184, do 26 de setembro de 2018, cómpre efectuar as seguintes correccións:
Na páxina 43474, no anexo, onde di:
Debe dicir:
CORRECCIÓN DE ERROS. Resolución do 26 de xuño de 2018, da Dirección Xeral de Emerxencias e Interior, pola que se acorda outorgar o distintivo de permanencia ao persoal dos distintos corpos de policía local dos concellos de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 16/10/2018

Advertidos erros no anexo da Resolución do 26 de xuño de 2018 pola que se acorda outorgar o distintivo de permanencia ao persoal dos distintos corpos de policía local dos concellos de Galicia, publicada no
Diario Oficial de Galicia
núm. 132, do 11 de xullo, feitas as comprobacións oportunas e segundo as certificacións dos respectivos concellos, cómpre facer as seguintes correccións:
Páxina 32939, a seguir do concello das Pontes de García Rodríguez, hai que incluír na listaxe de persoal que se distingue:
Concello de Carballo
Nieto Cerdán, Víctor
Fuentes Fraga, Manuel
Na páxina 32940, hai que incluír no Concello de Santiago de Compostela a:
Martínez Viaño, Alfredo Juan
RESOLUCIÓN do 3 de outubro de 2018 pola que se modifica a dotación orzamentaria da Resolución do 28 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificados na RIS3 para Galicia, e se convocan para o ano 2018.
Axencia Galega de Innovación — III. Outras disposicións — 15/10/2018

O 22 de xuño de 2018 publicouse no Diario Oficial de Galicia a Resolución do 28 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificados na RIS3 para Galicia, e se convocan para o ano 2018.
O artigo 2 da Resolución do 28 de maio de 2018 establecía que as subvencións se imputarán ao capítulo VII do orzamento da Axencia Galega de Innovación coa seguinte distribución:
Finalizado o prazo de presentación de solicitudes, o importe total solicitado é inferior ao importe convocado. Este remanente de crédito servirá para ampliar os créditos doutras convocatorias de Gain financiadas con cargo á mesma aplicación orzamentaria conforme ao disposto no artigo 30.2 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño de subvencións de Galicia.
En consecuencia, en exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único
Modificar a dotación orzamentaria da Resolución do 28 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a consolidación de unidades mixtas de investigación aliñadas cos retos estratéxicos e prioridades identificadas na RIS3 para Galicia, e se convocan para o ano 2018, nos termos que se sinalan:
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2018
RESOLUCIÓN do 3 de outubro de 2018 pola que se modifica a dotación orzamentaria da Resolución do 31 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a creación e posta en marcha de unidades mixtas de investigación aliñadas cos retos estratéxicos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder-Galicia 2014-2020, e se procede á súa convocatoria para o ano 2018.
Axencia Galega de Innovación — III. Outras disposicións — 15/10/2018

O 4 de xullo de 2018 publicouse no Diario Oficial de Galicia a Resolución do 31 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a creación e posta en marcha de unidades mixtas de investigación aliñadas cos retos estratéxicos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder-Galicia 2014-2020, e se procede á súa convocatoria para o ano 2018.
O artigo 2 da Resolución do 31 de maio de 2018 establecía que as subvencións se imputarán ao capítulo VII do orzamento da Axencia Galega de Innovación coa seguinte distribución:
Finalizado o prazo de presentación de solicitudes, o importe total solicitado é inferior ao importe convocado. Este remanente de crédito servirá para outras actuacións de Gain financiadas con Feder no marco da RIS3 Galicia.
En consecuencia, en exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único
Modificar a dotación orzamentaria da Resolución do 31 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a creación e posta en marcha de unidades mixtas de investigación aliñadas cos retos estratéxicos e prioridades identificados na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder-Galicia 2014-2020, e se procede á súa convocatoria para o ano 2018, nos termos que se sinalan:
Disposición derradeira única. Entrada en vigor
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2018
RESOLUCIÓN do 3 de outubro de 2018, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 20 de marzo de 2018, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen ánimo de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Consellería de Economía, Emprego e Industria — III. Outras disposicións — 15/10/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde do 20 de marzo de 2018, procédese á publicación das subvencións concedidas por resolución do conselleiro de Economía, Emprego e Industria, relacionadas no anexo.
Norma reguladora: Orde do 20 de marzo de 2018 pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro, para a dinamización dos centros comerciais abertos e prazas de abastos de Galicia, e se procede á súa convocatoria (IN219A).
Crédito orzamentario: 2.000.000,00 euros.
Aplicación orzamentaria: 09.30.751A.781.1.
Santiago de Compostela, 3 de outubro de 2018